《送祝遥绪参政广西一首》
明代·黄省曾

载英标济美，摛藻掇科芳。帝献金为籍，仙遵玉作堂。

事殿分曹秘，言车佐省香。谠陈停汉辇，嘉告补尧裳。

凤翼投闽徼，鹏心擢楚邦。南河茅戟秉，西雍宪旌骧。

日观熙雄土，星泉抚钜方。羊碑应读岘，贾赋合浮湘。

六服登殊绩，绪藩咏太康。建麾风自远，荫岳道逾光。

八桂称遐镇，三明惬大扬。龙城归泽露，象粤待谟匡。

定知留惠爱，涂巷咏甘棠。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。